钦定古今图书集成/明伦汇编/官常典/第673卷 > 成翊世
## 钦定古今图书集成/明伦汇编/官常典/第673卷 > 成翊世

按《后汉书杜根传》：“翊世，字季明，少好学，深明道术。延
光中，中常侍樊丰、帝乳母王圣共谮皇太子，废为济
阴王。翊世连上书讼之，又言樊丰、王圣诬罔之状。帝
既不从，而丰等陷以重罪，下狱当死，有诏免官归本
郡。及济阴王立，是为顺帝，司空张皓辟之。皓以翊世
前讼太子之废，荐为议郎。翊世自以其功不显，耻于”
受位，自劾归。三公比辟，不应。尚书仆射虞诩雅重之，
欲引与共参朝政，乃上书荐之，征拜议郎。后尚书令
左雄、仆射郭虔复举为尚书，在朝正色，百僚敬之。